CELEX: 32015R2174
Language: sl
Date: 2015-11-24 00:00:00
Title: Izvedbena uredba Komisije (EU) 2015/2174 z dne 24. novembra 2015 o okvirnem pregledu okoljskega blaga in storitev, o obliki za pošiljanje podatkov za evropske okoljsko-ekonomske račune ter o načinih, strukturi in časovnih presledkih poročil o kakovosti v skladu z Uredbo (EU) št. 691/2011 Evropskega parlamenta in Sveta o evropskih okoljsko-ekonomskih računih (Besedilo velja za EGP)

25.11.2015   
            
            
               SL
            
            
               Uradni list Evropske unije
            
            
               L 307/17
            
         IZVEDBENA UREDBA KOMISIJE (EU) 2015/2174
   z dne 24. novembra 2015
   o okvirnem pregledu okoljskega blaga in storitev, o obliki za pošiljanje podatkov za evropske okoljsko-ekonomske račune ter o načinih, strukturi in časovnih presledkih poročil o kakovosti v skladu z Uredbo (EU) št. 691/2011 Evropskega parlamenta in Sveta o evropskih okoljsko-ekonomskih računih
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 691/2011 Evropskega parlamenta in Sveta z dne 6. julija 2011 o evropskih okoljsko-ekonomskih računih (1) in zlasti členov 3(5), 6(2) in 7(3) Uredbe,
   ob upoštevanju naslednjega:
   
               (1)
            
            
               Evropski okoljsko-ekonomski računi, kot so vzpostavljeni v Uredbi (EU) št. 691/2011, imajo modularno strukturo, pri čemer v Prilogi V obstaja modul za račune sektorja okoljskega blaga in storitev.
            
         
               (2)
            
            
               Komisija bi morala do 31. decembra 2015 pripraviti okvirni pregled okoljskega blaga in storitev ter gospodarskih dejavnosti, ki bi jih morala zajemati Priloga V.
            
         
               (3)
            
            
               V skladu s členom 6 Uredbe (EU) št. 691/2011 bi morale države članice poslati statistične podatke v elektronski obliki v skladu z ustrezno tehnično obliko, ki jo določi Komisija. Pobudo za izmenjavo statističnih podatkov in metapodatkov (SDMX – Statistical Data and Metadata eXchange) o statističnih in tehničnih standardih za izmenjavo in souporabo podatkov in metapodatkov so oblikovali Banka za mednarodne poravnave, Evropska centralna banka, Komisija (Eurostat), Mednarodni denarni sklad, Organizacija za gospodarsko sodelovanje in razvoj (OECD), Združeni narodi in Svetovna banka. SDMX zagotavlja statistične in tehnične standarde za izmenjavo uradnih statistik. Zato bi bilo treba uvesti tehnično obliko v skladu s temi standardi. Države članice bi morale prejeti navodila za izvajanje teh oblik v skladu z zahtevami te uredbe. Te smernice bi morala določiti Komisija (Eurostat) v tesnem sodelovanju z državami članicami v okviru evropskega statističnega sistema.
            
         
               (4)
            
            
               Uporaba enotnega standarda za izmenjavo in pošiljanje podatkov za statistiko, zajeto v Uredbi (EU) št. 691/2011, bi pozitivno prispevala k integraciji poslovnih procesov na tem področju statistike.
            
         
               (5)
            
            
               V skladu s členom 7(2) Uredbe (EU) št. 691/2011 bi morale države članice Komisiji (Eurostatu) predložiti poročilo o kakovosti poslanih podatkov.
            
         
               (6)
            
            
               V skladu s členom 7(3) Uredbe (EU) št. 691/2011 bi morala Komisija sprejeti izvedbene akte z namenom opredelitve načinov, strukture in časovnih presledkov poročil o kakovosti.
            
         
               (7)
            
            
               Ukrepi iz te uredbe so v skladu z mnenjem Odbora za evropski statistični sistem –
            
         SPREJELA NASLEDNJO UREDBO:
   Člen 1
   Okvirni pregled okoljskega blaga in storitev ter gospodarskih dejavnosti
   Okvirni pregled okoljskega blaga in storitev ter gospodarskih dejavnosti se vzpostavi, kakor je določeno v Prilogi.
   Člen 2
   Tehnična oblika za pošiljanje podatkov
   Države članice zagotovijo podatke, ki jih zahteva Uredba (EU) št. 691/2011, pri čemer uporabijo oblike podatkov, skladne s SDMX. Komisija (Eurostat) omogoči dostop do podrobne dokumentacije v zvezi s temi oblikami.
   Člen 3
   Načini, struktura in časovni presledki poročil o kakovosti
   1.   Države članice vsako leto predložijo Komisiji (Eurostatu) poročila o kakovosti poslanih podatkov v skladu z Uredbo (EU) št. 691/2011 z enakimi roki za pošiljanje podatkov, kakor je določeno v oddelku 4 prilog I do VI navedene uredbe.
   2.   Poročilo o kakovosti vključuje naslednje podatke:
   
               (a)
            
            
               kakovost virov, uporabljenih za podatke, poslane v skladu z Uredbo (EU) št. 691/2011;
            
         
               (b)
            
            
               prilagoditve, opravljene v zvezi z osnovnimi statističnimi podatki za uskladitev rezultata s koncepti in opredelitvami računov ali iz drugih metodoloških razlogov;
            
         
               (c)
            
            
               oceno in pripravo podatkov, ki jih ni mogoče izpeljati neposredno iz statističnih virov;
            
         
               (d)
            
            
               prekinitve časovnih vrst, ki so posledica sprememb metodologije ali virov podatkov, ter ukrepe, sprejete za zagotovitev, da so časovne vrste čim bolj primerljive.
            
         Člen 4
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. novembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 192, 22.7.2011, str. 1.
   
      PRILOGA
      Da bi se olajšala enotna uporaba Priloge V k Uredbi (EU) št. 691/2011, ta priloga določa okvirni pregled okoljskega blaga in storitev ter gospodarskih dejavnosti. Pregled vsebuje seznam okoljskega blaga in storitev ter seznam gospodarskih dejavnosti.
      Blago, storitve in gospodarske dejavnosti bi morali biti pomembni na nacionalni ravni. Za oceno pomena na nacionalni ravni se lahko uporabijo naslednji vidiki:
      
                  (a)
               
               
                  proizvodnja blaga in storitev ter gospodarske dejavnosti so v državi statistično pomembne;
               
            
                  (b)
               
               
                  obstajajo viri podatkov za oceno blaga, storitev in gospodarskih dejavnosti.
               
            Okvirni pregled ni izčrpen in ne izključuje obstoja drugega okoljskega blaga, storitev in gospodarskih dejavnosti, pomembnih na nacionalni ravni.
      
         Okoljsko blago in storitve
      
      
                  —
               
               
                  ekološki kmetijski proizvodi (rastlinskega in živalskega izvora) in proizvodi iz akvakulture ter pomožne storitve
               
            
                  —
               
               
                  lesno gorivo; drug les, ob upoštevanju ukrepov za spodbujanje trajnosti
               
            
                  —
               
               
                  storitve sanacije premogovnikov
               
            
                  —
               
               
                  storitve zajemanja odpadnih voda, da se prepreči onesnaženje podtalnice
               
            
                  —
               
               
                  električna in z viri bolj gospodarna transportna oprema; izpušne cevi in njihovi deli (tudi filtri za delce)
               
            
                  —
               
               
                  instrumenti, naprave in aparati za analizo onesnaževal, filtriranje ali čiščenje plinov in tekočine
               
            
                  —
               
               
                  septične cisterne, perforirana vedra in podobni predmeti, ki se uporabljajo za precejanje (filtriranje) vode pri dotoku v drenažo; črpalke za uporabo pri ravnanju z odpadnimi vodami, vozila za zbiranje odpadnih voda in čiščenje kanalizacije, aktivno oglje za namene filtriranja vode
               
            
                  —
               
               
                  cevi za čistilne naprave za odpadne vode in za gospodarjenje z vodami
               
            
                  —
               
               
                  vreče in vrečke za nadomestitev plastičnih vrečk; koši za smeti, škatle, zabojniki in druge posode za shranjevanje in prevažanje odpadkov; plošče, bloki in podobni predmeti iz rastlinskih vlaken, slame ali lesnih odpadkov, aglomerirani z mineralnimi vezivi; sežigalnice in naprave za obdelavo odpadkov (ki se na primer uporabljajo na odlagališčih)
               
            
                  —
               
               
                  svinčeni zabojniki za radioaktivne odpadke
               
            
                  —
               
               
                  storitve vzdrževanja in popravila za zmanjšanje izgub vode
               
            
                  —
               
               
                  posebna oprema za proizvodnjo energije iz obnovljivih virov: npr. sistemi za shranjevanje za bioplin, kotli na les in druge naprave, sončni paneli in fotonapetostne celice, hidravlične turbine in vodna kolesa, vetrne turbine
               
            
                  —
               
               
                  biogoriva
               
            
                  —
               
               
                  oglje, ob upoštevanju ukrepov za spodbujanje trajnosti
               
            
                  —
               
               
                  blago za toplotno izolacijo in izolacijo zvoka, zlasti v stavbah: npr. izdelki iz plute, okna s tremi izolacijskimi plastmi, izolacijski materiali za fasade, strehe in druge elemente stavb, kot so materiali, izdelani iz steklenih vlaken, kamene volne, celuloze, polimerov in poliuretana ter drugih
               
            
                  —
               
               
                  obnovljeni leseni zabojniki
               
            
                  —
               
               
                  posebna oprema, izdelana za varstvo okolja in izdelke upravljanja virov: npr. termostati za uravnavanje ogrevanja in hlajenja, termostatski ventili, toplotne črpalke, kondenzacijski kotli, sončni grelniki vode
               
            
                  —
               
               
                  razelektritvene sijalke kot nizkotlačne sijalke (npr. kompaktne fluorescenčne svetilke) in najučinkovitejši gospodinjski aparati
               
            
                  —
               
               
                  regenerirana guma v primarnih oblikah ali v ploščah, listih ali trakovih, bioplastične vreče in vrečke
               
            
                  —
               
               
                  stroji za predelavo kovin
               
            
                  —
               
               
                  storitve vzdrževanja, popravila in namestitve za okoljsko blago
               
            
                  —
               
               
                  elektrika, plin in toplota iz obnovljivih virov
               
            
                  —
               
               
                  razsoljena voda in zbrana deževnica; vzdrževanje vodovodov za zmanjšanje izgub vode
               
            
                  —
               
               
                  ravnanje z odplakami; npr. zbiranje, prevoz in obdelava odpadnih voda, upravljanje, vzdrževanje in čiščenje kanalizacijskih sistemov
               
            
                  —
               
               
                  storitve zbiranja, obdelave in odstranjevanja nenevarnih in nevarnih odpadkov
               
            
                  —
               
               
                  ravnanje z radioaktivnimi odpadki in njihovo odstranjevanje
               
            
                  —
               
               
                  reciklaža; sekundarne surovine
               
            
                  —
               
               
                  storitve saniranja in čiščenja tal, podtalnice in površinskih voda
               
            
                  —
               
               
                  storitve saniranja in čiščenja zraka
               
            
                  —
               
               
                  druge storitve saniranja okolja in specializirane storitve za varstvo okolja
               
            
                  —
               
               
                  stavbe z nizko porabo energije in pasivne stavbe ter energetska prenova obstoječih stavb
               
            
                  —
               
               
                  storitve vzdrževanja in popravila vodnih omrežij
               
            
                  —
               
               
                  naprave za obdelavo odpadnih voda in odpadkov ter kanalizacijski sistemi
               
            
                  —
               
               
                  elektrarne za proizvodnjo energije iz obnovljivih virov, vključno z namestitvijo fotonapetnostnih panelov
               
            
                  —
               
               
                  dela v zvezi z izolacijo hrupa
               
            
                  —
               
               
                  inženirske in arhitekturne storitve za stavbe z nizko porabo energije in pasivne stavbe ter energetsko prenovo obstoječih stavb
               
            
                  —
               
               
                  inženirske in arhitekturne storitve za projekte na področju obnovljivih virov energije
               
            
                  —
               
               
                  inženirske in arhitekturne storitve za projekte na področju ravnanja z vodo, odpadno vodo in odpadki
               
            
                  —
               
               
                  storitve tehničnih pregledov vozil za cestni promet glede emisij v zrak
               
            
                  —
               
               
                  raziskovalne in razvojne storitve za varstvo okolja in upravljanje virov
               
            
                  —
               
               
                  svetovanje v zvezi z varstvom okolja
               
            
                  —
               
               
                  javni odpadki in zbiranje smeti z ulice
               
            
                  —
               
               
                  upravne storitve za varstvo okolja in upravljanje virov
               
            
                  —
               
               
                  storitve usposabljanja na področju varstva okolja in upravljanja virov
               
            
                  —
               
               
                  okoljske storitve organizacij s članstvom
               
            
                  —
               
               
                  storitve naravnih rezervatov in varstvo prostoživečih živali
               
            
         Okoljsko-gospodarske dejavnosti
      
      
                  —
               
               
                  ekološke kmetijske dejavnosti (v zvezi z rastlinami in živalmi) in dejavnosti v akvakulturi ter pomožne storitve
               
            
                  —
               
               
                  lesno gorivo; proizvodnja drugega lesa, ob upoštevanju ukrepov za spodbujanje trajnosti
               
            
                  —
               
               
                  sanacija premogovnikov
               
            
                  —
               
               
                  zbiranje odpadnih voda, da se prepreči onesnaženje podtalnice
               
            
                  —
               
               
                  proizvodnja električne in z viri bolj gospodarne transportne opreme; izpušne cevi in njihovi deli (tudi filtri za delce)
               
            
                  —
               
               
                  proizvodnja instrumentov, naprav in aparatov za analizo onesnaževal, filtriranje ali čiščenje plinov in tekočine
               
            
                  —
               
               
                  proizvodnja septičnih cistern, perforiranih veder in podobnih predmetov, ki se uporabljajo za precejanje (filtriranje) vode pri dotoku v drenažo; črpalke za uporabo pri ravnanju z odpadnimi vodami, vozila za zbiranje odpadnih voda in čiščenje kanalizacije, aktivno oglje za namene filtriranja vode
               
            
                  —
               
               
                  proizvodnja cevi za čistilne naprave za odpadne vode in za gospodarjenje z vodami
               
            
                  —
               
               
                  proizvodnja vreč in vrečk za nadomestitev plastičnih vrečk; koši za smeti, škatle, zabojniki in druge posode za shranjevanje in prevažanje odpadkov; plošče, bloki in podobni predmeti iz rastlinskih vlaken, slame ali lesnih odpadkov, aglomerirani z mineralnimi vezivi; sežigalnice in naprave za obdelavo odpadkov (ki se na primer uporabljajo na odlagališčih)
               
            
                  —
               
               
                  proizvodnja svinčenih zabojnikov za radioaktivne odpadke
               
            
                  —
               
               
                  dejavnosti vzdrževanja in popravila za zmanjšanje izgub vode
               
            
                  —
               
               
                  proizvodnja posebne opreme za proizvodnjo energije iz obnovljivih virov: npr. sistemov za shranjevanje za bioplin, kotlov na les in drugih naprav, sončnih panelov in fotonapetostnih celic, hidravličnih turbin in vodnih koles, vetrnih turbin
               
            
                  —
               
               
                  proizvodnja biogoriv
               
            
                  —
               
               
                  proizvodnja oglja, ob upoštevanju ukrepov za spodbujanje trajnosti
               
            
                  —
               
               
                  proizvodnja blaga za toplotno izolacijo in izolacijo zvoka, zlasti v stavbah: npr. izdelkov iz plute, oken s tremi izolacijskimi plastmi, izolacijskih materialov za fasade, strehe in druge elemente stavb, kot so materiali, izdelani iz steklenih vlaken, kamene volne, celuloze, polimerov in poliuretana ter drugih
               
            
                  —
               
               
                  obnavljanje lesenih zabojnikov
               
            
                  —
               
               
                  proizvodnja posebne opreme, izdelane za varstvo okolja in izdelke upravljanja virov: npr. termostatov za uravnavanje ogrevanja in hlajenja, termostatskih ventilov, toplotnih črpalk, kondenzacijskih kotlov, sončnih grelnikov vode
               
            
                  —
               
               
                  proizvodnja razelektritvenih sijalk kot nizkotlačnih sijalk (npr. kompaktnih fluorescenčnih svetilk) in najučinkovitejših gospodinjskih aparatov
               
            
                  —
               
               
                  proizvodnja regenerirane gume v primarnih oblikah ali v ploščah, listih ali trakovih, bioplastičnih vreč in vrečk
               
            
                  —
               
               
                  proizvodnja strojev za predelavo kovin
               
            
                  —
               
               
                  dejavnosti vzdrževanja, popravila in namestitve za okoljsko blago
               
            
                  —
               
               
                  proizvodnja elektrike, plina in toplote iz obnovljivih virov
               
            
                  —
               
               
                  razsoljevanje vode in zbiranje deževnice; vzdrževanje vodovodov za zmanjšanje izgub vode
               
            
                  —
               
               
                  opravljanje storitev v zvezi z ravnanjem z odplakami: npr. zbiranje, prevoz in obdelava odpadnih voda, upravljanje, vzdrževanje in čiščenje kanalizacijskih sistemov
               
            
                  —
               
               
                  opravljanje storitev zbiranja, obdelave in odstranjevanja nenevarnih in nevarnih odpadkov
               
            
                  —
               
               
                  opravljanje storitev v zvezi z ravnanjem z radioaktivnimi odpadki in njihovim odstranjevanjem
               
            
                  —
               
               
                  opravljanje storitev predelave odpadkov; proizvodnja sekundarnih surovin
               
            
                  —
               
               
                  opravljanje storitev saniranja in čiščenja tal, podtalnice in površinskih voda
               
            
                  —
               
               
                  opravljanje storitev saniranja in čiščenja zraka
               
            
                  —
               
               
                  opravljanje drugega saniranja okolja in specializiranih storitev za varstvo okolja
               
            
                  —
               
               
                  gradnja stavb z nizko porabo energije in pasivnih stavb ter energetska prenova obstoječih stavb
               
            
                  —
               
               
                  vzdrževanje in popravilo vodnih omrežij
               
            
                  —
               
               
                  gradbena dela za naprave za obdelavo odpadnih voda in odpadkov ter kanalizacijske sisteme
               
            
                  —
               
               
                  gradbena dela za elektrarne za proizvodnjo energije iz obnovljivih virov, vključno z namestitvijo fotonapetnostnih panelov
               
            
                  —
               
               
                  dela v zvezi z izolacijo hrupa
               
            
                  —
               
               
                  inženirske in arhitekturne storitve za stavbe z nizko porabo energije in pasivne stavbe ter energetsko prenovo obstoječih stavb
               
            
                  —
               
               
                  inženirske in arhitekturne storitve za projekte na področju obnovljivih virov energije
               
            
                  —
               
               
                  inženirske in arhitekturne storitve za projekte na področju ravnanja z vodo, odpadno vodo in odpadki
               
            
                  —
               
               
                  storitve tehničnih pregledov vozil za cestni promet glede emisij v zrak
               
            
                  —
               
               
                  raziskovalne in razvojne storitve za varstvo okolja in upravljanje virov
               
            
                  —
               
               
                  svetovanje v zvezi z varstvom okolja
               
            
                  —
               
               
                  javni odpadki in zbiranje smeti z ulice
               
            
                  —
               
               
                  upravne storitve za varstvo okolja in upravljanje virov
               
            
                  —
               
               
                  storitve usposabljanja na področju varstva okolja in upravljanja virov
               
            
                  —
               
               
                  okoljske storitve organizacij s članstvom
               
            
                  —
               
               
                  storitve naravnih rezervatov in varstvo prostoživečih živali